Die Hoërskool Ben Vorster het vyf krieketspanne: O/15A en B, 1ste, 2de en 'n O/18-dogterspan.
Die seuns 1ste en O/15A-spanne neem elke jaar in Januarie en Februarie aan die Finsbury liga deel. Dertig skole neem aan hierdie liga deel en skole vanuit Pretoria, die Oos-Rand en Rustenburg word verteenwoordig.
In die derde kwartaal neem al ons spanne deel aan die skole liga. Die 1ste span en O/15A kwalifiseer vir die Platinum liga, die 2de- en O/15B-span neem in die A-liga deel en ons dogterspan in die B-liga.
Ons skryf ook elke jaar in vir die nasionale skole T20-liga wat in die vierde kwartaal afskop.
Krieketspelers kan verder uitsien na die jaarlikse vriendskaplike kriekettoernooi wat in die Julie skoolvakansie by die skool aangebied word. Die toernooi strek oor vyf dae en sestien spanne, van so vêr as Gauteng, neem deel.
Voorts het krieketspelers toegang tot privaat krieketafrigting op die skoolgronde dwarsdeur die jaar.
Ons is baie trots op die prestasies van ons krieketspelers. Elke jaar het ons spelers wat opgeneem word in die Limpopo skolespanne en talle oud-Vossies speel vir hulle provinsies krieket. Die bekendste oud-Vossie krieketspeler is seker Marcel de Lange, wat vir die Proteas speel.